CELEX: 62009TJ0323
Language: mt
Date: 2010-11-24
Title: Sentenza tal-Qorti Ġenerali (It-Tmien Awla) tal-24 ta' Novembru 2010. # Il-Kummissjoni Ewropea vs Irish Electricity Generating Co. Ltd. # Klawżola ta' arbitraġġ - Kuntratt konkluż fil-kuntest ta' programm speċifiku ta' riċerka, żvilupp teknoloġiku, inkluża d-dimostrazzjoni, fil-qasam tal-enerġija mhux nukleari (1994-1998) - Nuqqas ta' eżekuzzjoni tal-kuntrat - Rimbors tas-somom imħallsa bil-quddiem - Interessi moratorji - Proċedura fil-kontumaċja. # Kawża T-323/09.

Sentenza tal-Qorti Ġenerali (It-Tmien Awla) tal-24 ta’ Novembru 2010 – Il‑Kummissjoni vs Irish Electricity Generating
      (Kawża T-323/09)
      “Klawżola ta’ arbitraġġ – Kuntratt konkluż fil-kuntest ta’ programm speċifiku ta’ riċerka, ta’ żvilupp teknoloġiku, inkluża d-dimostrazzjoni, fil-qasam
         tal-enerġija mhux nukleari (1994-1998) – Nuqqas ta’ eżekuzzjoni tal-kuntratt – Rimbors tas-somom imħallsa bil-quddiem – Interessi moratorji – Proċedura fil-kontumaċja”
      
      1.                     Proċedura - Kawża mressqa quddiem il-Qorti Ġenerali abbażi ta’ klawżola ta’ arbitraġġ - Kuntratt li jagħti għajnuna finanzjarja
            Komunitarja għat-twettiq ta’ proġett fil-qasam tal-enerġija mhux nukleari - Ammont tal-ispejjeż ammissibbli approvati li huwa
            inqas mill-ammont tas-somma mħallsa bil-quddiem mill-Kummissjoni - Talba tal-Kummissjoni għar-rimbors tal-ammont żejjed imħallas
            - Obbligu għall-parti kontraenti li tipproduċi prova tal-eżistenza u tan-neċessità tal-ispejjeż iddikjarati lill-Kummissjoni
            għall-eżekuzzjoni tal-proġett (Artikolu 238 KE) (ara l-punti 60, 61)
      2.                     Proċedura - Kawża mressqa quddiem il-Qorti Ġenerali abbażi ta’ klawżola ta’ arbitraġġ - Kuntratt li jagħti għajnuna finanzjarja
            Komunitarja għat-twettiq ta’ proġett fil-qasam tal-enerġija mhux nukleari - Ammont tal-ispejjeż ammissibbli approvati li huwa
            inqas mill-ammont tas-somma mħallsa bil-quddiem mill-Kummissjoni - Dritt għar-rimbors parzjali tas-somma mħallsa bil-quddiem,
            flimkien mal-interessi moratorji - Rata tal-interessi moratorji, mitluba mill-Kummissjoni, li hija inqas minn dik ikkalkolata
            skont ir-regoli tad-dritt nazzjonali applikabbli (Artikolu 238 KE) (ara l-punti 73-76)
      Suġġett
      
         
               Rikors ibbażat fuq klawżola ta’ arbitraġġ intiż sabiex tinkiseb il-kundanna ta’ Irish Electricity Generating Co. Ltd sabiex
                  tirrimborsa s-somma ta’ EUR 180 664.70 li tikkorrispondi għal parti mill-ħasijiet bil-quddiem li l-Kummissjoni kienet ħallsitha
                  fil-kuntest tal-kuntratt WE/178/97/IE/GB, flimkien mal-interessi moratorji.
               
            Dispożittiv
      
         
                  1)
               
               
                  
               
               
                  	Irish Electricity Generating Co. Ltd hija kkundannata tirrimborsa lill-Kummissjoni Ewropea s-somma ta’ EUR 180 664.70, flimkien
                     mal-interessi moratorji:
                  
               
            –        bir-rata ta’ 5.56 % fis-sena mill-25 ta’ Awwissu 2003 sad-data ta’ din is-sentenza;
      –        bir-rata annwali applikata skont il-liġi Irlandiża, jiġifieri attwalment l-Artikolu 26 tad-Debtors (Ireland) Act, 1840 (liġi
         dwar id-debituri), emendat, sa limitu ta’ rata ta’ 5.56 % fis-sena, mid-data ta’ din is sentenza, sal-clearance sħiħ tad-dejn.
      
      
         
                  2)
               
               
                  
               
               
                  	Irish Electricity Generating hija kkundannata għall-ispejjeż.